b'\n_START_ARTICLE_\nAdrasteja (pavadonis)\n_START_SECTION_\nAtkl\xc4\x81\xc5\xa1ana un nosaukums\n_START_PARAGRAPH_\nAdrasteju atkl\xc4\x81ja amerik\xc4\x81\xc5\x86u astronomi Deivids D\xc5\xbeevids un Edvards Danielsons 1979. gada 8. j\xc5\xablij\xc4\x81 seansa laik\xc4\x81 ar starpplan\xc4\x93tu zondi \xe2\x80\x9eVoyager-2\xe2\x80\x9d, nosaucot to S/1979 J1 (pirmais dabiskais pavadonis, kas atkl\xc4\x81ts no starpplan\xc4\x93tu zondes). 1983. gad\xc4\x81 pavadonis tika nosaukts par Adrasteju, mitolo\xc4\xa3iskas dievietes v\xc4\x81rd\xc4\x81, kura l\xc4\x93ma cilv\xc4\x93ku likte\xc5\x86us (atmaksu un atrieb\xc4\xabbu). Adrasteja bija Jupitera un Anankes meita.\n_START_SECTION_\nApraksts un fiziskais raksturojums\n_START_PARAGRAPH_\nAdrastejas orb\xc4\xabta atrodas Jupitera gredzenu sist\xc4\x93m\xc4\x81, galven\xc4\x81 gredzena \xc4\x81r\xc4\x93j\xc4\x81 mal\xc4\x81, un meteor\xc4\xabtu triecienu rezult\xc4\x81t\xc4\x81 zaud\xc4\x93jot savu masu, pieg\xc4\x81d\xc4\x81 materi\xc4\x81lu \xc5\xa1im gredzenam. Pie tam Adrasteja atrodas Ro\xc5\xa1a robe\xc5\xbeas ietvaros, kad Jupitera paisuma sp\xc4\x93ki ir tik lieli, ka atrauj vielu no pavado\xc5\x86a, kura gravit\xc4\x81cijas sp\xc4\x93ks vairs nesp\xc4\x93j to notur\xc4\x93t. Rezult\xc4\x81t\xc4\x81 Adrasteja ar laiku p\xc4\x81rst\xc4\x81s eksist\xc4\x93t, pavado\xc5\x86a vielai p\xc4\x81rejot Jupitera gredzenos._NEWLINE_Adrastejas izm\xc4\x93ri ir 26x20x16 km. Pavado\xc5\x86a bl\xc4\xabvums 4,5 g/cm3 liek dom\xc4\x81t, ka tas sast\xc4\x81v p\xc4\x81rsvar\xc4\x81 no silik\xc4\x81tie\xc5\xbeiem ar \xc5\xabdens ledus piejaukumu. Adrastejas virsma ir sam\xc4\x93r\xc4\x81 tum\xc5\xa1a (albedo 0,05, t.i. no pavado\xc5\x86a atstarojas tikai 5% no saules gaismas), t\xc4\x81p\xc4\x93c redzamais zvaig\xc5\xbe\xc5\x86u lielums uz Zemes ir tikai 18,7 m.'